Diari Oficial de la Generalitat Valenciana


Sumari del DOGV 8347, del 26-07-2018 (2018/6896)

RESOLUCIÓ de 4 de juliol de 2018, de la Presidència de la Generalitat, per la qual s'aprova la creació i classificació del lloc de tresoreria de l'Ajuntament de Vilamarxant.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   8347

Data del DOGV
:   26-07-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2018/6896


Data del document
:   04-07-2018

Organisme emissor
:   Presidència de la Generalitat

Tipus de document
:   Resolució

RESOLUCIÓ de 4 de juliol de 2018, de la Presidència de la Generalitat, per la qual s'aprova la creació i classificació del lloc de tresoreria de l'Ajuntament de Vilamarxant. [2018/6896]  
El lloc de treball de secretaria de l'Ajuntament de Vilamarxant està actualment classificat en categoria d'entrada.  
Segons el certificat de la secretaria de l'Ajuntament de Vilamarxant, de data 26 d'abril de 2018, el Ple de l'Ajuntament de Vilamarxant, en la sessió ordinària celebrada el dia 27 d'abril de 2017, va adoptar l'acord de sol·licitar la creació i classificació de la plaça de tresoreria, reservada a personal funcionari habilitat de caràcter nacional de la subescala d'intervenció-tresoreria, a la Direcció General d'Administració Local de la Presidència de la Generalitat, i després del tràmit d'audiència al personal funcionari eventualment interessat, i una vegada resolt favorablement l'expedient, en el seu cas, modificar amb caràcter definitiu la plantilla vigent i la relació de llocs de treball (catàleg) de la corporació, i dotar-la pressupostàriament.  
Afig el certificat que van notificar aquest acord plenari a la senyora Pérez Garrido i li van donar tràmit d'audiència, en la seua condició d'interessada en l'expedient, ja que era la titular del lloc de TAG que estava exercint les funcions de tresoreria.  
Una vegada rebuda la notificació corresponent, la senyora Pérez Garrido va formular al·legacions a l'acord plenari, que van tindre entrada en data 11 de juliol de 2017, al·legacions que van ser desestimades per l'acord plenari de data 23 de març de 2018, atenent la incongruència d'aquestes amb el procediment per al qual es va concedir l'audiència, i per haver-les presentat fora de termini. Tot això, afig el certificat, sense perjudici de la consideració de la necessitat d'estudiar i valorar les condicions del lloc de TAG abans de la reclassificació.  
  
Així mateix, en el mateix acord plenari de 23 de març de 2018 es va acordar, definitivament, sol·licitar la creació i classificació de la plaça de tresoreria, reservada a personal funcionari amb habilitació de caràcter nacional de la subescala d'intervenció tresoreria, i modificar amb caràcter definitiu la plantilla vigent i la Relació de Llocs de Treball (catàleg) de la Corporació i dotar-la pressupostàriament.  
Consta també en l'expedient la certificació de la secretaria de data 24 de maig de 2018, segons la qual, per un acord plenari de data 28 de març de 2018, es va aprovar inicialment el pressupost general de l'Ajuntament de Vilamarxant juntament amb les bases d'execució d'aquest per a l'exercici econòmic de 2018, i es va aprovar també la plantilla de personal de l'exercici de 2018, i es va publicar en el Butlletí Oficial de la Província de València núm. 69, de data 11 d'abril de 2018, sense que s'hi hagen produït reclamacions, per la qual cosa ha sigut elevat a definitiu.  
L'acord d'aprovació definitiva es va publicar en el BOP núm. 92, de data 15 de maig de 2018, segons el qual es fa constar la creació del lloc de tresoreria.  
L'article 92, bis, apartat 1, lletra b) de la Llei 7/1985, de 2 d'abril, reguladora de les bases de règim local, disposa el següent:  
«1. Són funcions públiques necessàries en totes les corporacions locals, la responsabilitat administrativa de les quals està reservada a funcionaris de l'Administració local amb habilitació de caràcter nacional: (?) b) El control i la fiscalització interna de la gestió economicofinancera i pressupostària, i la comptabilitat, tresoreria i recaptació.»  
Vistos els antecedents indicats, i en virtut del que es disposa en els articles 164.1 i 170 de la Llei 8/2010, de 23 de juny, de la Generalitat, de règim local de la Comunitat Valenciana, així com en l'article 2 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la Resolució de 12 de febrer de 2016, del president de la Generalitat, per la qual es deleguen determinades atribucions en diferents òrgans de l'Administració de la Generalitat (DOGV núm. 7722, de 17 de febrer de 2016), resolc:  
Crear el lloc de Tresoreria de l'Ajuntament de Vilamarxant, i classificar aquest com a reservat a personal funcionari d'Administració local amb habilitació de caràcter nacional de la subescala d'intervenció-tresoreria.  
Contra aquesta resolució, que posa fi a la via administrativa, de conformitat amb l'establit en l'article 114 c) de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
  
a) Directament recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà al de la seua publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar de l'endemà al de la seua publicació en el Diari Oficial de la Generalitat Valenciana, de conformitat amb l'establit en els articles 112, 123 i 124 de la Llei 39/2015, d'1 d'octubre, del procediment administratiu comú i de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública no cal interposar cap recurs en via administrativa, i això sense perjudici de la possibilitat d'efectuar el requeriment a què es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà al de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 4 de juliol de 2018.- El president de la Generalitat, p. d. (R 12.02.2016; DOGV 17.02.2016), el secretari autonòmic de Presidència: Andreu Ferrer Bautista.